|  |
| --- |
| **Стандард 3. Циљеви студијског програма**  Студијски програм има јасно дефинисане циљеве. |
| Циљ студијског програма Информатика је образовање дипломираних информатичара са одговарајућим компетенцијама и напредним вештинама, уз истовремени развој њихових креативних способности и специфичних практичних вештина, неопходних за обављање задатака и решавање практичних проблема у појединим областима студијског програма.  Кључни циљеви студијског програма Информатика су:   * оспособљавање студената за практичан рад на пословима који захтевају знање из области рачунарских наука и познавање савремених информационих технологија; * усвајање основних знања, метода и техника о програмирању и програмским језицима, програмским парадигмама (процедуралном, објектно-оријентисаном и функционалном програмирању), алгоритмима, оперативним системима, базама података и информационим системима), и стицање способности да стечена знања повеже и примени; * разумевање и примена савремене информационе техонологије у решавању рактичних проблема; * разумевање савремених кретања у области информатике и способност за коришћење стручне литературе и савремених информационо-комуникационих технологија у стицању знања из области рачунарских наука и сродних области; * образовање студената за успешну примену стечених савремених теоријских и практичних знања и вештина у својој професији.   Специфични циљеви студијског програма основних aкaдeмских студиja Информатика подразумевају да се кроз савремене методе наставе, самостални и тимски рад, одабир изборних предмета студентима пруже знања која ће им помоћи да:   * одржавају, пројектују и развијају рачунарске програме применом савремених програмских језика; * пројектују, инсталирају и одржавају рачунарске мреже; * пројектују, реализују и одржавају информационе системе; * дизајнирају мобилне и веб пословне апликације; * примењују и управљају поступцима за заштиту података; * припремају штампане и електронске публикације; * управљају пројектима у области информационо-комуникационих технологија; * одржавају, пројектују и развијају сервисе електронске управе; * пројектују, програмирају и управљају индустријским роботима.   Ради постизања постављених циљева у настави се користе монолошка и дијалошка метода, као и методе практичних активности, а које имају за циљ подстицање студената на перманентан рад и развијање критичког размишљања и решавања сложених проблема у оквиру области учења.  Циљеви студијског програма основних академских студија Информатика усклађени су са савременим и брзо променљивим захтевима тржишта рада у овој области и са захтевима НОКС-а. |